Juan Soldevilla y Romero

Juan Soldevilla y Romero (20. lokakuuta 1843 Fuentelapeña – 4. kesäkuuta 1923 Zaragoza) oli katolisen kirkon espanjalainen kardinaali. Hän sai pappisvihkimyksensä joulukuussa 1867 ja valmistui teologian tohtoriksi vuonna 1868. 

Piispaksi hänet vihittiin 28. huhtikuuta 1889 Valladolidin tuomiokirkossa Benito Sanz y Forésin toimiessa pääkonsekraattorina. Soldevilla y Romero toimi vuosina 1889–1901 Tarazonan piispana ja Tudelan apostolisena hallitsijana. Vuonna 1901 hän siirtyi Zaragozan arkkipiispaksi.The Cardinals of the Holy Roman Church: SOLDEVILLA Y ROMERO, Juan  Soldevilla y Romerosta tehtiin kardinaalipappi 15. joulukuuta 1919. Hän sai Santa Maria del Popolon kardinaalipapin arvon 22. huhtikuuta 1920, ja hän osallistui vuoden 1922 konklaaviin, joka valitsi paavi Pius XI:n. 

Anarkistiryhmä Los Solidarios murhasi kardinaalin pommi-iskulla vuonna 1923. Romeron surmaaminen oli kosto muun muassa ammattiyhdistysaktiivi Salvador Seguin murhasta, johon hän oli sekaantunut. Kardinaali Romeron tiedetään rahoittaneen ja tukeneen paikallisten työnantajien perustamia ryhmittymiä, jotka olivat suorittaneet useita väkivallantekoja ammattiliittojen jäseniä kohtaan.About Buenaventura Durruti  Modern American Poetry. Viitattu 26.9.2013.

 Lähteet 

 Aiheesta muualla 
 Catholic-Hierarchy.org: Juan Cardinal Soldevilla y Romero 

Luokka:Katoliset arkkipiispat
Luokka:Espanjalaiset kardinaalit
Luokka:Espanjalaiset henkirikosten uhrit
Luokka:Vuonna 1843 syntyneet
Luokka:Vuonna 1923 kuolleet